סוזן המפשייר

סוזן המפשייר, ליידי קולוקונדיס (OBE) (באנגלית: Susan Hampshire, Lady Kulukundis; ‏נולדה ב-12 במאי 1937) היא שחקנית אנגלייה ידועה ממגוון תפקידים בקולנוע ובטלוויזיה, זוכת שלושה פרסי אמי. סוזן המפשייר נולדה בקנזינגטון שבלונדון. היא הצעירה במשפחה בת ארבעה ילדים, יש לה שתי אחיות ואח. אמה הייתה מורה ואביה היה מנהל חברת Imperial Chemical Industries) ICI) ושהה מעט בבית. כילדה, היו לה קשיים בהתפתחות, עד גיל 9 לא ידעה לאיית את שמה ועד גיל 12 לא ידעה לקרוא. אמה הייתה נחושה לאפשר לה ללמוד וייסדה עבורה בית ספר בלונדון The Hampshire בו למדה. בילדותה שאפה להיות אחות אך לא היו לה רמת הציונים הנדרשת, והיא החליטה להיות שחקנית. רק בגיל שלושים אובחנה כדיסלקטית. הופעת הבכורה של המפשייר בקולנוע הייתה בסרט "The Woman in the Hall". כבר כילדה החליטה להיות שחקנית והופיעה תחילה בתיאטרון. בתקופה זו הקליטה ב-HMV תקליט דרמה של "Little Black Sambo". ב-1962 שיחקה בתפקיד הראשי בעיבוד של ה-BBC לספר "מה עשתה קייטי" מאת סוזן קולידג'. לאחר מכן כיכבה ב-"The Three Lives of Thomasina" בהפקת חברת וולט דיסני לצידו של פטריק מקגוהן ובסרט "הנסיך הלוחם מדונגל". עוד הופיעה לצידו של מקגוהן בסדרה "Danger Man". ב-1964 השתתפה בסרט המוזיקלי "חיים נפלאים" בכיכובו של קליף ריצ'רד ובבימויו של סידני ג'יי פורי. בשנת 1966 הופיעה לראשונה בטלוויזיה האמריקאית בפרק הפיילוט של הסדרה "מנהרת הזמן" בתפקיד נוסעת צעירה על הטיטאניק המתיידדת עם ד"ר טוני ניומן. אחר כך גילמה את ג'וי אדמסון ב-"Living Free" סרט ההמשך של "לחופש נולדה". ב-1972 גילמה שלוש דמויות שונות בסרט האימה "Malpertuis" בבימויו של הארי קימל. היא מוכרת בזכות הופעותיה בטלוויזיה. הופיעה במספר סדרות טלוויזיה פופולריות בהן "The Andromeda Breakthrough" משנת 1962, סדרת המשך ל-"A for Andromeda" מ-1961. המפשייר החליפה את ג'ולי כריסטי בתפקיד אנדרומדה, ששיחקה בעונה הראשונה. תפקיד הטלוויזיה הבולט ביותר שלה היה פלר פורסייט בסדרה "ההגדה לבית פורסייט" בעיבוד משנת 1967 של ה-BBC לספריו של ג'ון גולסוורתי. ב-1973 הופיעה המפשייר שוב על מסכי הטלוויזיה בארצות הברית לצדו של קירק דאגלס בעיבוד מוזיקלי ל"ד"ר ג'קיל ומיסטר הייד". מ-2000 עד 2005 השתתפה בסדרה "בחזרה לאחוזת העמק" בתפקיד מולי מקדונלד. ב-19 בנובמבר 2011 שיחקה כקייטלי נורת'וויק בסדרה הרפואית "Casualty" לצידו של מייקל ג'ייסטון. ב-1992 הופתעה על ידי מייקל אספל במלון ריץ והוקדשה לה תוכנית "חיים שכאלה". היא זכתה בפרס אמי על תפקידיה ב"ההגדה לבית פורסייט" (1970), "הצ'רצ'ילים הראשונים" (1971), ו"יריד ההבלים" (1973). עוד שיחקה בתפקידים ראשיים בסדרות "משפחת פאליסר" (על פי ספריו הפוליטיים של אנתוני טרולופ), "דברי ימי בארצ'סטר" (שוב על פי רומנים מאת טרולופ) וב-"Coming Home" בכיכובם של ג'ואנה לאמלי ופיטר או'טול. ב-1997 שיחקה בתפקיד "מאדאם" המתגוררת בבית מלון בסדרת הדרמה "The Grand". המפשייר הופיעה על במות התיאטרון ושיחקה בתפקידים ראשיים במספר רב של מחזות. ב-2007 שיחקה במחזה פורץ הדרך "The Bargain" על מפגש בין רוברט מקסוול לאמא תרזה. ב-2006 ו-2007 שיחקה את הפיה הטובה במחזה קומי מוזיקלי (אנ'), בתיאטרון ניו וימבלדון ובתיאטרון ניו ויקטוריה בווקינג. ב-2008 הצטרפה ללהקה קטנה של שחקנים שגילמו באותו מחזה דמויות משני דורות שונים. בפסטיבל התיאטרון של צ'יצ'סטר גילמה את ליידי קתרין צ'מפיון-צ'יני במחזה "המעגל" מאת סומרסט מוהם בקיץ 2008, אחרי שהופיעה ב-1976 באותו מחזה כאליזבת צ'מפיון-צ'יני (כלתה של ליידי קתרין). עד פרסום האוטוביוגרפיה שלה "Susan's Story" בשנת 1981, מעטים ידעו על מאבקה בדיסלקסיה. מאז הפכה פעילה מאוד בבריטניה בנושאים הקשורים לדיסלקסיה, ובשנים 1995–1998 הייתה נשיאת "מכון דיסלקסיה". ספרה השני "The Maternal Instinct" דן בנושאים של נשים ופריון. ב-1990 פרסמה אוסף של ראיונות על החיים עם דיסלקסיה "Every Letter Counts: Winning in Life Despite Dyslexia". היא כתבה מספר ספרי ילדים: Lucy Jane at the Ballet Lucy Jane and the Russian Ballet Lucy Jane and the Dancing Competition Lucy Jane on Television Bear's Christmas Rosie's First Ballet Lesson Rosie's Ballet Slippers בנוסף פרסמה ספרים וקלטות וידאו על גננות בהם "Easy Gardening",‏ "My Secret Garden" ו-"Trouble Free Gardening" היא פטרונית של ארגונים אחדים בהם ארגון הצדקה "Population Matters". בין השנים 1967 ל-1974 הייתה המפשייר נשואה למפיק הקולנוע הצרפתי פייר גראנייה-דפאר. לבני הזוג בן כריסטופר ובת לורן. משנת 1981 היא נשואה לאמרגן סר אדי קולוקונדיס. היא חיה בבדפורד, אנגליה. היא ויתרה על קריירת המשחק כדי לטפל בבעלה החולה בדמנציה. (1947) The Woman in the Hall (1958) Expresso Bongo (1959) Idol on Parade (1963) The Three Lives of Thomasina חיים נפלאים (1964) Wonderful Life הנסיך הלוחם מדונגל (1966) Fighting Prince Of Donegal ההגדה לבית פורסייט (1967) The Forsyte Saga יריד ההבלים (1967) Vanity Fair הצ'רצ'ילים הראשונים (1969) The First Churchills דייוויד קופרפילד (1970) David Copperfield (1971) A Time for Loving (1972) Living Free משפחת פאליסר (1974) The Pallisers ד"ר ג'קיל ומיסטר הייד (1973) Dr. Jekyll and Mr. Hyde דברי ימי בארצ'סטר (1982) The Barchester Chronicles מלון גרנד (1997) The Grand השיבה הביתה (1998) Coming Home איב בקינגהאם (2001) Eve Buckingham בחזרה לאחוזת העמק (2000–2005) Monarch of the Glen בן של אם אחרת (2017) Another Mother's Son מדיה וקבצים בנושא סוזן המפשייר בוויקישיתוף סוזן המפשייר, במסד הנתונים הקולנועיים IMDb (באנגלית) סוזן המפשייר, באתר AllMovie (באנגלית) סוזן המפשייר, באתר Rotten Tomatoes (באנגלית) סוזן המפשייר, במסד הנתונים הקולנועיים KinoPoisk (ברוסית) סוזן המפשייר, באתר Discogs (באנגלית) נורית ברצקי, אני אוהבת את פלייר, מעריב, 8 במאי 1970 המשך Yvonne Swann (18 בספטמבר 2009). "Susan Hampshire remembers the school her mum started for her because 'she was slow'". Daily Mail. {{cite news}}: (עזרה) Pamela Coleman (29 במרץ 1996). "Spell of success". TES Magazine. אורכב מ-המקור ב-2014-04-08. נבדק ב-2015-06-27. {{cite news}}: (עזרה) "Celebrity Support". Dyslexia Institute. אורכב מ-המקור ב-2010-08-22. נבדק ב-2011-01-17. "Population Matters Patrons". www.populationmatters.org. אורכב מ-המקור ב-2014-06-25. נבדק ב-2015-06-29. "Susan Hampshire talks about caring for her husband". Age UK. Retrieved 2014-06-26.